
A P S T I P R I N Ā T S
Valsts robežsardzes
Aviācijas un speciālo operāciju pārvaldes
iepirkuma komisijas 2024. gada 30. septembra sēdē
(2024. gada 30. septembra sēdes protokols Nr. 82)

                 

ATKLĀTĀ KONKURSA
“Helikopteru “Agusta 109E Power” dzinēju tehniskā apkope un remonts (4 gadi)”
NOLIKUMS

I nodaļa. 
Vispārīgā informācija

1. Nolikumā lietotie termini

1.1. Iepirkums — atklāts konkurss, kuru pasūtītājs īsteno saskaņā ar šo nolikumu.

1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.

1.3. Pretendents — piegādātājs vai piegādātāju apvienība, kas iepirkuma ietvaros varētu būt ieinteresēta iesniegt vai ir iesniegusi piedāvājumu pasūtītājam.

1.4. Nolikums — šis dokuments, tostarp tā pielikumi.

1.5. Tehniskā specifikācija — nolikuma 1. pielikums “Tehniskā specifikācija”.

1.6. Vispārīgās vienošanās projekts — nolikuma 2. pielikums “Vispārīgā vienošanās par helikopteru “Agusta 109E Power” dzinēju tehnisko apkopi un remontu”.

1.7. Piedāvājums — nolikuma 7.-9. punktā paredzēto dokumentu un citu dokumentu, ko pretendents iesniedz pasūtītājam kopā ar nolikuma 7.-9. punktā paredzētajiem dokumentiem, kopums.

1.8. E-konkursu sistēma — Ministru kabineta 2022. gada 20. decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.9. Vispārīgā vienošanās — vispārīgā vienošanās par helikopteru “Agusta 109E Power” dzinēju tehnisko apkopi un remontu.

1.10. Izraudzītais pretendents — pretendents, kuram pasūtītājs piešķīris vispārīgās vienošanās slēgšanas tiesības.

1.11. KR — 2014. gada 26. novembra Komisijas regula (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu”.

1.12. Pasūtītāja tehniskā bāze - pasūtītāja rīcībā esošā aviācijas tehniskā bāze šādās adresēs: “Jaunsmilgas”, Isnaudas pagasts, Ludzas novads, Latvijas Republika, LV-5701 (pamatdarbības vieta) un Ganību iela 111, Ventspils, Latvijas Republika, LV-3602 (Valsts robežsardzes aviācijas atbalsta punkts lidostā “Ventspils”).

1.13. Pretendenta tehniskā bāze – KR prasībām autorizēta pretendenta aviācijas tehniskā bāze. 

2. Iepirkuma identifikācijas numurs

Iepirkuma identifikācijas numurs ir: VRS 2024/07-01-AVP.

3. Iepirkuma priekšmets

3.1. Iepirkuma priekšmets ir helikopteru “Agusta 109E Power” dzinēju tehniskā apkope un remonts (4 gadus) saskaņā ar tehniskajā specifikācijā un vispārīgās vienošanās projektā paredzētajiem noteikumiem.	

3.2. Iepirkuma priekšmetam atbilst šāds CPV kods: 50212000-4 (helikopteru remonta un tehniskās apkopes pakalpojumi).

4. Iepirkuma tiesiskais un finansiālais pamats, paredzamā līgumcena

4.1. Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un šo nolikumu.

4.2. 		Pasūtītājs paredz apmaksāt helikopteru “Agusta 109E Power” dzinēju tehnisko apkopi un remontu (4 gadus) no Latvijas Republikas valsts budžeta līdzekļiem.

4.3. Paredzamā līgumcena — 1 000 000,00 euro bez pievienotās vērtības nodokļa (turpmāk – PVN).

5. Pasūtītāja nosaukums, adrese un kontaktinformācija

5.1. 	Pasūtītāja nosaukums — Valsts robežsardze.

5.2. Pasūtītāja adrese — Rūdolfa iela 5, Rīga, Latvija (LV-1012).

5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv.

6. Pasūtītāja kontaktpersonas

Ar iepirkumu saistītus organizatoriskos jautājumus risina šādas pasūtītāja kontaktpersonas:
·  Valsts robežsardzes Aviācijas un speciālo operāciju pārvaldes priekšnieka vietnieks (robežuzraudzības jautājumos) Leonards Kukjans, tālruņa numurs: (+371) 67209728, e-pasta adrese: leonards.kukjans@rs.gov.lv;
·  Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta galvenā inspektore Elvīra Kozačkova, tālruņa numurs: (+371) 67209722, e-pasta adrese: elvira.kozackova@rs.gov.lv.


II nodaļa. 
Kvalifikācijas prasības un piedāvājuma saturs

7. Pieteikums dalībai iepirkumā

Lai izteiktu savu gribu piedalīties iepirkumā, pretendents iesniedz pasūtītājam pieteikumu dalībai iepirkumā, kuru pretendents sagatavo atbilstoši nolikuma 3. pielikumā noteiktajai formai. Ja pretendents ir piegādātāju apvienība, tas iesniedz pieteikumu[footnoteRef:1], kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu, pievienojot pilnvaras[footnoteRef:2]. [1:  Pieteikumu dalībai iepirkumā, kuru pretendents sagatavo atbilstoši nolikuma 3. pielikumā noteiktajai formai.]  [2:  Piedāvājumā iekļauj visu piegādātāju apvienības dalībnieku pilnvaras, kuras pilnvaro attiecīgo dalībnieku parakstīt pieteikumu. Pilnvaras paraksta komersanta paraksta tiesīgas personas.] 


8. Kvalifikācijas prasības un kvalifikāciju apliecinošie dokumenti

	Pretendentam izvirzītās prasības
	Atbilstības pārbaude, iesniedzamie dokumenti

	8.1. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.

	8.1.1. Par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecināsies LR Uzņēmumu reģistra mājaslapā www.ur.gov.lv. 
8.1.2. Ja pretendents ir reģistrēts ārvalstīs, pretendents iesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopiju[footnoteRef:3]. [3:  Ja reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt pretendenta reģistrācijas faktu). ] 


	8.2. Pretendentam saskaņā ar KR prasībām ir tiesības veikt turbodzinēja “Pratt & Whitney Canada PW206C” (ieskaitot tā komponentus) tehniskās apkopes un remontus (tajā skaitā karstās sekcijas inspekcijas (Hot Section Inspection) un kapitālā remonta darbus).
	8.2.1. Pretendents iesniedz pasūtītājam Eiropas aviācijas drošības aģentūras (EASA) dalībvalsts tehniskās organizācijas apstiprinājuma saraksta ar novērtējuma atzīmi B1 “PW206” sērijas dzinējam un komponentu saraksta (CAPABILITY LIST) par “PW206” sērijas turbodzinēja komponentiem kopiju. 

Piezīme: ja pretendenta tehniskā organizācija  atrodas ārpus Eiropas aviācijas drošības aģentūras (EASA) dalībvalstīm, pretendents iesniedz pasūtītājam nacionālās civilās aviācijas aģentūras sertifikātu kopā ar Eiropas aviācijas drošības aģentūras (EASA) apstiprinājuma dokumentiem par savu tehniskās apkopes organizāciju.

	8.3. Ja pretendents ir piegādātāju apvienība, tad pasūtītājs piešķir vispārīgās vienošanās slēgšanas tiesības tikai tādam pretendentam (piegādātāju apvienībai), kura:
1) ikviens piegādātājs atbilst nolikuma 8.1. apakšpunktā noteiktajam;
2) vismaz viens piegādātājs atbilst nolikuma 8.2. apakšpunktā noteiktajam;
3) piegādātāji, kuri veiks  turbodzinēja “Pratt & Whitney Canada PW206C” vai/un tā komponentu remontus un apkopes darbus ir sertificēti/licencēti atbilstoši KR prasībām.
	8.3.1. Piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 
8.3.2. Noformējot nolikuma 8.3.1. apakšpunktā norādīto apliecinājumu vai vienošanos, piegādātāju apvienība:
8.3.2.1. norāda katra  piegādātāja kompetences apjomu un veicamo darbu (pildāmo pienākumu) uzskaitījumu vispārīgās vienošanās izpildē;
8.3.2.2. norāda, ka vispārīgās vienošanās slēgšanas tiesību piešķiršanas gadījumā piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par vispārīgās vienošanās slēgšanas tiesību piešķiršanu nosūtīšanas, izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.
8.3.3. Par katru piegādātāju apvienības dalībnieku kvalifikācijas dokumenti iesniedzami tādā apjomā, kādā tie piedalās piedāvājumā un vispārīgās vienošanās izpildē.

Piezīme: piegādātāju apvienība ir tiesīga iesniegt piedāvājumā sabiedrības līgumu, neiesniedzot 8.3.1. apakšpunktā norādīto vienošanos vai apliecinājumu. 

	8.4. Ja pretendents plāno piesaistīt apakšuzņēmēju, lai nodrošinātu vispārīgās vienošanās izpildi, tad pasūtītājs piešķir vispārīgās vienošanās slēgšanas tiesības tikai tādam pretendentam, kuram:
1) apakšuzņēmējs atbilst nolikuma 8.1. apakšpunktā noteiktajam;
2) apakšuzņēmējs ir tiesīgs veikt turbodzinēja “Pratt & Whitney Canada PW206C” vai/un tā komponentu attiecīgos remontus un apkopes darbus (ja attiecināms);
3) apakšuzņēmējs spēja pierādīt resursu nodošanu pretendentam vispārīgās vienošanās izpildei. 

Piezīme: pretendents var piesaistīt apakšuzņēmēju tikai tad, ja apakšuzņēmējs sniegs pakalpojumus, kuri nepieciešami vispārīgās vienošanās izpildei.
	8.4.1. Pretendents piedāvājumā iekļauj apakšuzņēmēja apliecinājumu atbilstoši nolikuma 4. pielikumā noteiktajai formai vai vienošanos par to, ka viņš piekrīt piedalīties iepirkumā un norāda:
8.4.1.1. pakalpojumus, kurus apņemas pildīt vispārīgās vienošanās ietvaros gadījumā, ja ar pretendentu tiks noslēgta vispārīgā vienošanās;
8.4.1.2. izpildāmo pakalpojumu izmaksas euro vai USD bez PVN;
8.4.1.3. informāciju par to, kādi resursi tiks nodoti pretendenta rīcībā un resursu nodošanas veidu;
8.4.1.4. informāciju par atbilstību vai neatbilstību mazo vai vidējo uzņēmumu statusam[footnoteRef:4]. [4:  Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) par mazo vai vidējo uzņēmumu atzīstams uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro.] 

8.4.2. Par katru pretendenta apakšuzņēmēju kvalifikācijas dokumenti iesniedzami tādā apjomā, kādā tie piedalās piedāvājumā un vispārīgās vienošanās izpildē.



8.5. Pretendents kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)[footnoteRef:5]. Sagatavojot ESPD: [5:  ESPD var sagatavot vienā no šādiem veidiem:
1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;
2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.] 

8.5.1. pretendentam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;
8.5.2. ESPD veidlapas IV daļā pretendents aizpilda tikai  iedaļu, neaizpildot pārējās IV daļas iedaļas.
Ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi.

Piezīme: ja pretendents izvēlas iesniegt ESPD, tad pretendents iesniedz ESPD arī par katru personu, uz kuras iespējām tas balstās, lai pierādītu savu atbilstību nolikumā noteiktajām kvalifikācijas prasībām, un par katru pretendenta norādīto apakšuzņēmēju, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro), ievērojot arī Publisko iepirkumu likuma 63. panta trešajā daļā noteikto.

9. Apliecinājums par tehniskās specifikācijas prasību izpildi un finanšu piedāvājums

9.1. Pretendents piedāvā pasūtītājam izpildīt darbus saskaņā ar tehniskajā specifikācijā un vispārīgās vienošanās projektā noteikto, iesniedzot pasūtītājam apliecinājumu par tehniskās specifikācijas prasību izpildi. Apliecinājumu par tehniskās specifikācijas prasību izpildi pretendents sagatavo atbilstoši nolikuma 5. pielikumā noteiktajai formai.

9.2. 	Pretendents piedāvā pasūtītājam izpildīt darbus saskaņā ar tehniskajā specifikācijā un vispārīgās vienošanās projektā noteikto par noteiktu atlīdzību, iesniedzot pasūtītājam finanšu piedāvājumu. Finanšu piedāvājumu pretendents sagatavo atbilstoši nolikuma 6. pielikumā noteiktajai formai, ievērojot, lai:
9.2.1. cena būtu norādītas euro vai USD;
9.2.2. cena būtu norādīta ar 2 (divi) zīmēm aiz komata;
9.2.3. cenā iekļauj visus nodokļus (izņemot pievienotās vērtības nodokli), nodevas un izmaksas, kas saistītas ar garantijas saistībām.

10. Piedāvājuma varianti

Pretendents nav tiesīgs iesniegt pasūtītājam piedāvājuma variantus.

III nodaļa. 
Piedāvājuma sagatavošana, iesniegšana un atvēršana

11. Piedāvājuma sagatavošana un iesniegšana

11.1. Pretendents iesniedz pasūtītājam piedāvājumu elektroniski — e-konkursu sistēmas iepirkuma sadaļā.[footnoteRef:6] Pretendents iesniedz pasūtītājam piedāvājumu līdz 2024. gada 5. novembra plkst. 11:00. [6:  Par reģistrēšanos e-konkursu sistēmā tuvāk sk. Ministru kabineta 2022. gada 20. decembra noteikumu Nr. 816 “Publisko elektronisko iepirkumu noteikumi” 2. nodaļā.] 


11.2. Piedāvājumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus.[footnoteRef:7] [7:  E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.] 


11.3. Piedāvājuma dokumentus sagatavo, izmantojot vienu no šādiem datņu tipiem: .pdf, .doc, .docx, .rtf, .odt, .edoc, .xls, .xlsx, .ods. 

11.4. Piedāvājuma dokumentus sagatavo latviešu vai angļu valodā. Piedāvājuma dokumenti var būt citā valodā, bet tad pretendents tiem pievieno klāt no savas puses apliecinātu tulkojumu latviešu vai angļu valodā.

11.5. Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta atvasinājums nav apliecināts atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

11.6. Piedāvājuma dokumentus paraksta elektroniski vienā no šādiem veidiem:
11.6.1. izmantojot e-konkursu sistēmā iestrādātu paraksta rīku;
11.6.2. izmantojot drošu[footnoteRef:8]  elektronisko parakstu. [8:  Drošs elektroniskais paraksts ir kvalificēts elektroniskais paraksts Eiropas Parlamenta un Padomes 2014. gada 23. jūlija regulas (ES) Nr.  910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK 3. panta  12. punkta izpratnē.] 


[bookmark: _GoBack]Piezīme: ja piedāvājumu (visu piedāvājuma dokumentu kopumu) parakstījusi viena persona, bet konkrētu piedāvājuma dokumentu atsevišķi parakstījusi vēl cita persona, tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka piedāvājuma dokumentu kopumu parakstījusī persona konkrēto dokumentu nav parakstījusi).

11.7. Ja piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad pretendents piedāvājumam klāt pievieno dokumentu, kas apliecina šīs personas pārstāvības tiesības (piemēram, pilnvaru), vai šāda dokumenta kopiju.

11.8. Pretendents līdz piedāvājumu iesniegšanas termiņa beigām savu piedāvājumu var grozīt vai atsaukt, izmantojot e-konkursu sistēmā pieejamos rīkus.

12. Piedāvājumu atvēršana

12.1. Pasūtītājs atver iesniegtos piedāvājumus 2024. gada 5. novembrī plkst. 15:00. Piedāvājumu atvēršanas procedūra notiek e-konkursu sistēmā šī iepirkuma sadaļā.

12.2. Piedāvājumu atvēršanas sanāksme noris 23. kabinetā, “Jaunsmilgās”, Runtortā, Isnaudas pagastā, Ludzas novadā, Latvijā. Piedāvājumu atvēršanas sanāksme ir atklāta. 

12.3. Ja pretendents ir veicis piedāvājuma otrā līmeņa šifrēšanu[footnoteRef:9], tad pretendents 15 minūšu laikā pēc piedāvājumu atvēršanas faktiskas uzsākšanas (t.i., no brīža, kad e-konkursu sistēmā pretendentiem tiek paziņots, ka piedāvājumu atvēršanas sanāksme ir uzsākta) veic piedāvājuma atšifrēšanu. Pretendents veic piedāvājuma atšifrēšanu, izmantojot e-konkursu sistēmā pieejamos rīkus. [9:  Piedāvājuma pirmā līmeņa šifrēšanu nodrošina e-konkursu sistēma. Piedāvājuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt piedāvājuma otrā līmeņa šifrēšanu tikai īpašas nepieciešamības gadījumā.] 


13. Pieņēmums par piedāvājuma (piedāvājuma dokumenta) neiesniegšanu

13.1. Uzskatāms, ka piedāvājuma dokuments nav iesniegts, ja:
13.1.1. attiecīgās datnes tips neatbilst nolikuma 11.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
13.1.2. attiecīgā datne ir tehniski bojāta un nav atverama;
13.1.3. attiecīgās datnes atvēršanu antivīrusa programmatūra bloķē kā potenciāli bīstamu;
13.1.4. attiecīgo datni nav iespējams atvērt sakarā ar to, ka pretendents veicis piedāvājuma otrā līmeņa šifrēšanu un pielaidis kļūdas piedāvājuma šifrēšanas vai atšifrēšanas procesā vai arī vispār nav veicis piedāvājuma atšifrēšanu;
13.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

13.2. Ja iepriekš minēto iemeslu dēļ (13.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.

IV nodaļa. 
Pretendentu atlase, izvēle un līguma slēgšana

14. Piedāvājuma atstāšana bez izskatīšanas

Ja pretendents piedāvājumu iesniedz neatbilstoši nolikuma 11.1. apakšpunktā noteiktajam (piemēram, ja pretendents piedāvājumu iesniedz papīra formā), tad pasūtītājs piedāvājumu atstāj bez izskatīšanas.

15. Pretendentu atlase

15.1. Pasūtītājs pārbauda, vai pretendenta piedāvājums atbilst nolikumā noteiktajam, vai pretendenta piedāvājumā sniegtās ziņas ir patiesas un vai pretendents atbilst nolikumā noteiktajām kvalifikācijas prasībām.

15.2. Ja pretendenta piedāvājums neatbilst nolikumā noteiktajam vai pretendenta piedāvājumā sniegtās ziņas ir nepatiesas, vai ja pretendents neatbilst nolikumā noteiktajām kvalifikācijas prasībām, pasūtītājs pieņem lēmumu izslēgt pretendentu no dalības iepirkumā.

15.3. Ja pretendenta piedāvājums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā. 

16. Publisko iepirkumu likuma 42. panta piemērošana

16.1. Pasūtītājs izslēdz pretendentu no dalības iepirkumā, ja uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem.

16.2. Pasūtītājs pārbaudi par to, vai uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, veic Publisko iepirkumu likuma 42. pantā noteiktajā kārtībā.

16.3. Pasūtītājs pārbaudi par nolikuma 16.1. apakšpunktā noteikto pretendentu izslēgšanas gadījumu esamību veic attiecībā uz katru pretendentu, kuram būtu piešķiramas vispārīgās vienošanās slēgšanas tiesības, kā arī attiecībā uz Publisko iepirkumu likuma 42. panta trešajā daļā noteiktajām personām.

17. Starptautisko un Latvijas Republikas nacionālo sankciju likuma 11.1 panta piemērošana

17.1. Pasūtītājs izslēdz pretendentu no dalības iepirkumā, ja uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi.

17.2. Pasūtītājs pārbaudi par to, vai uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, veic, izmantojot pakalpojumu sniedzēja nodrošinātu elektronisku rīku tīmekļvietnē www.lursoft.lv.

Piezīme: ja pasūtītāja rīcībā ir ziņas, ka uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, iespējams attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.

18. Pretendenta izvēle

18.1. Pasūtītājs vispārīgās vienošanās slēgšanas tiesības piešķir tam pretendentam, kura piedāvājums starp tiem pretendentiem, kas nav izslēgti no dalības iepirkumā saskaņā ar nolikuma 15. - 17. punktu, ir saimnieciski visizdevīgākais. Pasūtītājs par saimnieciski visizdevīgāko piedāvājumu atzīst piedāvājumu, kuram saskaņā ar zemāk paredzētajiem noteikumiem piešķirto punktu summa ir vislielākā.

18.2. Pasūtītājs, nosakot saimnieciski visizdevīgāko piedāvājumu, ņem vērā šādus kritērijus:
	Nr. p.k.
	Vērtēšanas kritērijs
	Maksimālais punktu skaits

	1.
	Finanšu piedāvājumā norādīto cenu summa (euro vai USD)
	70

	2.
	Finanšu piedāvājumā norādītā un vispārīgās vienošanās darbības laikā piešķirtā atlaide uzstādāmām jaunajām rezerves daļām, ņemot vērā ražotāja rezerves daļu cenas, % (procentos)
	20

	3.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Latvijā, Lietuvā, Igaunijā)
	10

	4.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Polijā, Slovākijā, Čehijā, Vācijā, Dānijā, Zviedrijā, Somijā)
	7

	5.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Slovēnijā, Bulgārijā, Beļģijā, Luksemburgā, Nīderlandē, Lielbritānijā, Francijā, Itālijā, Maltā, Rumānijā)
	6

	6.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Spānijā, Grieķijā, Portugālē)
	5

	7.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni  nosūtīts helikoptera “Agusta 109E Power” dzinējs vai tā komponents, atrodas ASV, Kanādā vai citā valstī, kura ir ārpus Savienības muitas teritorijas[footnoteRef:10] ) [10:  EIROPAS PARLAMENTA UN PADOMES REGULAS (ES) Nr 952/2013  (2013. gada 9. oktobris), ar ko izveido Savienības Muitas kodeksu 4. pants. 

18.3. Vērtējot nolikuma 18.2. apakšpunktā ietvertās tabulas rindā ar 1. numuru pēc kārtas paredzēto kritēriju, pasūtītājs pretendentam, kas piedāvā viszemāko attiecīgā rādītāja vērtību, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (Y/X) × Z		, kur

P — pretendentam piešķiramo punktu skaits;

X — pretendenta piedāvātā attiecīgā rādītāja vērtība;

Y — iepirkuma ietvaros piedāvātā viszemākā attiecīgā rādītāja vērtība;

Z — attiecīgajam kritērijam maksimālais piešķiramo punktu skaits (nolikuma 18.2.apakšpunktā ietvertās tabulas trešā kolonna).

Ja finanšu piedāvājumā cenas norādītas USD, piedāvājumu vērtēšanai finanšu piedāvājumā norādīto cenu summa tiks konvertēta uz euro pēc Eiropas Centrālās bankas publicētā eiro kursa uz piedāvājumu iesniegšanas termiņa pēdējo dienu.

18.4. Vērtējot nolikuma 18.2. apakšpunktā ietvertās tabulas rindā ar 2. numuru pēc kārtas paredzēto kritēriju, pasūtītājs pretendentam, kura piedāvātā attiecīgā rādītāja vērtība ir vislielākā, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (X/Y) × Z, kur Y>0 un

P — pretendentam piešķiramo punktu skaits;

X — pretendenta piedāvātā attiecīgā rādītāja vērtība;

Y — iepirkuma ietvaros piedāvātā attiecīgā rādītāja vislielākā vērtība;

Z — attiecīgajam kritērijam maksimālais piešķiramo punktu skaits (nolikuma 18.2. apakšpunktā ietvertās tabulas trešā kolonna).

Ja visu pretendentu piedāvātā attiecīgā rādītāja vērtība ir “0”, tad visi pretendenti attiecīgajā kritērijā saņem 0 punktus.

18.5. Nolikuma 18.2. apakšpunktā ietvertās tabulas rindā ar 3.-7. numuru pēc kārtas paredzētie kritēriji tiek vērtēti atbilstoši pretendenta piedāvājuma informācijai par pretendenta tehniskās bāzes, no kurienes tiek komandēti speciālisti vai nosūtīts atremontēts helikoptera “Agusta 109E Power” dzinējs vai tā komponents, atrašanās vietu (adresei).

Ja pretendents ir iesniedzis piedāvājumu kā piegādātāju apvienība, tad nolikuma 18.2. apakšpunktā ietvertās tabulas rindā ar 3.-7. numuru pēc kārtas paredzētajam kritērijam aprēķina vidējo atbilstošo punktu skaitu: 
Vidējais punktu skaits = (visu piegādātāju apvienības dalībnieku atbilstošo punktu summa/ piegādātāju apvienības dalībnieku skaits).
Ja pretendents ir iesniedzis piedāvājumu ar apakšuzņēmēju(-iem), tad nolikuma 18.2. apakšpunktā ietvertās tabulas rindā ar 3.-7. numuru pēc kārtas paredzētajam kritērijam aprēķina vidējo atbilstošo punktu skaitu: 
Vidējais punktu skaits = (pretendenta un apakšuzņēmēju atbilstošo punktu summa/ pretendenta un apakšuzņēmēju kopējais skaits).

18.2. Ja pirms tam, kad pieņemts lēmums par vispārīgās vienošanās slēgšanas tiesību piešķiršanu, pasūtītājs konstatē, ka vismaz divu piedāvājumu novērtējums ir vienāds, tad pasūtītājs izvēlas piedāvājumu, kura punktu skaits 18.2. apakšpunkta tabulas rindā ar 1. numuru pēc kārtas paredzētajā kritērijā ir visaugstākais. Ja punktu skaits 18.2. apakšpunkta tabulas rindā ar 1. numuru pēc kārtas paredzētajā kritērijā ir vienāds, tad pasūtītājs aicinās šo konkrēto pretendentu pārstāvjus un organizēs atklātu izlozi. Situācijā, kad pretendenta(-u) pārstāvis(-ji) izvēlēsies nepiedalīties izlozē, pasūtītājs veiks izlozi bez pretendenta(-u) pārstāvja(-u) klātbūtnes. Ja pretendents nepiedalīsies izlozē, tad viņam nav tiesību izteikt iebildumus par notikušās izlozes rezultātiem.

19. Vispārīgās vienošanās slēgšana

19.1. Pasūtītājs slēdz ar izraudzīto pretendentu vispārīgo vienošanos, pamatojoties uz vispārīgās vienošanās projektu un izraudzītā pretendenta piedāvājumu.

19.2. Pēc vispārīgās vienošanās slēgšanas tiesību piešķiršanas un ne vēlāk kā uzsākot vispārīgās vienošanās izpildi pretendentam būs jāiesniedz pakalpojuma sniegšanā iesaistīto apakšuzņēmēju, kuri veiks darbus pasūtītāja tehniskajā bāze (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.



V nodaļa. 
Citi noteikumi

20. Nolikuma noteikumu izskaidrošana

20.1. Pretendentam ir tiesības pieprasīt, lai pasūtītājs izskaidro nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

20.2. Ja pretendents ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām, sagatavo attiecīgus nolikuma skaidrojumus un nosūta pretendentam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.

21. Piedāvājuma precizēšana (izskaidrošana)

21.1. Pasūtītājam ir tiesības pieprasīt, lai pretendents precizē (izskaidro) savu piedāvājumu.

21.2. Pieprasījumu precizēt (izskaidrot) piedāvājumu pasūtītājs nosūta pretendentam pa pastu vai elektroniski, izmantojot drošu elektronisko parakstu.

21.3. Ja pretendents ir saņēmis pasūtītāja pieprasījumu precizēt (izskaidrot) piedāvājumu, pretendents pieprasījumā noteiktajā termiņā sagatavo attiecīgus piedāvājuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot paraksttiesīgās personas drošu elektronisko parakstu. Termiņu piedāvājuma precizējumu (skaidrojumu) iesniegšanai pasūtītājs nosaka ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīmes:
1. sagatavojot piedāvājumu precizējošus dokumentus, pretendents ievēro nolikuma 11.4. un  11.5. apakšpunktā noteikto;
2. piedāvājuma precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:
- ne vēlāk kā termiņa pēdējā dienā, ja piedāvājuma precizējumi (skaidrojumi) nosūtīti elektroniski, izmantojot drošu elektronisko parakstu;
- ne vēlāk kā termiņa pēdējā dienā pasūtītāja darba laikā, ja piedāvājuma precizējumi (skaidrojumi) nosūtīti pa pastu vai nodoti personiski.

